**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2022-03-18 Nr. TAR-32

Posėdžio data – 2022 m. kovo 16 d.

Pradžia – 14.00 val. (nuotoliniu būdu).

Posėdžio pirmininkas – Aidas Kaveckis.

Posėdžio sekretorė – Lietutė Demidova.

1. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-138 „Dėl Klaipėdos miesto savivaldybės bendruomeninių organizacijų tarybos sudėties ir nuostatų patvirtinimo“ pakeitimas.

Pranešėjas – D. Petrolevičius. Sako, kad atsižvelgiant į Lietuvos Respublikos vietos savivaldos įstatymo 33 straipsnio 16 dalį, sprendimo projektu siekiama padidinti seniūnaičių išlaidų, susijusių su jo, kaip seniūnaičio, veikla savivaldybėje vieno mėnesio išmokos dydį – 70,00 Eur (buvęs išmokos dydis, galiojęs iki šio sprendimo projekto priėmimo – 50 eurų), bei Išmokų seniūnaičiams su jų, kaip seniūnaičių veikla susijusioms išlaidoms apmokėti mokėjimo ir atsiskaitymo tvarkos apraše numatyti, kad seniūnaičių išmokos, susijusios su seniūnaičių veikla, būtų mokamos tik seniūnaičiams, pateikusiems praėjusių kalendorinių metų seniūnaičio veiklos ataskaitą už pasibaigusį laikotarpį.

D. Petrolevičius prašo leisti papildyti Klaipėdos miesto savivaldybės bendruomeninių organizacijų tarybos nuostatus (toliau – Nuostatai) ir 10 punktą išdėstyti taip: „10. BO atstovus į Tarybą deleguoja ir jų skaičių nustato Savivaldybės teritorijoje veikianti, įregistravusi Nevyriausybinių organizacijų statusą Registrų centre, pateikusi metines finansines ir veiklos ataskaitas ir ne mažiau kaip ½ Savivaldybės teritorijoje veikiančių BO vienijanti organizacija. Esant daugiau negu vienai tokiai organizacijai, į Tarybą deleguoja ir jų skaičių nustato, daugiausia Savivaldybės teritorijoje BO vienijanti organizacija. Esant vienodam BO narių skaičiui BO vienijančiose organizacijose, į Tarybą deleguoja ir jų skaičių nustato organizacijos bendru sutarimu. Jeigu Savivaldybės teritorijoje tokios organizacijos nėra, ar esant tarp teritorijoje veikiančių BO vienijančių organizacijų nesutarimui, rinkimus organizuoja Savivaldybės administracijos direktorius tokia tvarka:“.

L. Kuzminčiūtė siūlo keisti sprendimo projekto Nuostatų 10.1 punktą – deleguoti į BO tarybą narius procentine dalimi, priklausančia nuo bendruomeninių organizacijų skaičiaus. Nesiūlo įrašyti konkretų narių skaičių.

R. Taraškevičius sako, kad BO taryboje gali būti ne tik 8 nariai, bet 10 ar 12. Mano, kad būtų teisinga apibrėžti narių skaičių. Padidinus BO narių skaičių padidėtų ir bendruomenių organizacijų narių skaičius.

S. Budinas siūlo susitarti dėl narių skaičiaus, nes didelis narių skaičius gali būti neproduktyvus. Mano, kad užtektų 10 narių. Siūlo BO tarybą sudaryti iš 10 narių.

R. Taraškevičius teigia, kad Nuostatuose reikėtų pažymėti, kokį narių skaičių deleguos meras ir Savivaldybės administracija.

S. Budinas siūlo iki Tarybos posėdžio susitarti dėl narių skaičiaus.

A. Kaveckis siūlo pritarti 10 narių skaičiui (5 Savivaldybės institucijų ir įstaigų atstovai ir 5 Savivaldybės BO atstovai). Iki Tarybos posėdžio apsispręsti, kokį narių skaičių deleguoja Savivaldybės meras ir Savivaldybės administracijos direktorius.

NUTARTA. Pritarti pateiktam sprendimo projektui su siūlymais:

1.1. Pakoreguoti Nuostatų 10 punktą taip: „10. BO atstovus į Tarybą deleguoja ir jų skaičių nustato Savivaldybės teritorijoje veikianti, įregistravusi Nevyriausybinių organizacijų statusą Registrų centre, pateikusi metines finansines ir veiklos ataskaitas ir ne mažiau kaip ½ Savivaldybės teritorijoje veikiančių BO vienijanti organizacija. Esant daugiau negu vienai tokiai organizacijai, į Tarybą deleguoja ir jų skaičių nustato, daugiausia Savivaldybės teritorijoje BO vienijanti organizacija. Esant vienodam BO narių skaičiui BO vienijančiose organizacijose, į Tarybą deleguoja ir jų skaičių nustato organizacijos bendru sutarimu. Jeigu Savivaldybės teritorijoje tokios organizacijos nėra, ar esant tarp teritorijoje veikiančių BO vienijančių organizacijų nesutarimui, rinkimus organizuoja Savivaldybės administracijos direktorius tokia tvarka:“.

1.2. Pakoreguoti Nuostatų 10.1 punktą - numatyti, kad BO taryba sudaroma iš 10 narių (5 Savivaldybės institucijų ir įstaigų atstovai ir 5 Savivaldybės BO atstovai).

1.3. Iki Tarybos posėdžio apsispręsti, kokį narių skaičių deleguoja Savivaldybės meras ir Savivaldybės administracijos direktorius.

Pritarta bendru sutarimu.

Posėdžio pirmininkas Aidas Kaveckis

Posėdžio sekretorė Lietutė Demidova